Shenzhou 20

Shenzhou 20 (, ) bija Ķīnas pilotējams Shenzhou sērijas kosmosa kuģis. Tas orbītā tika palaists 2025. gada 24. aprīlī. Kosmosa kuģis orbitālajā stacijā Tiangong nogādāja 9. ekspedīcija. Novembra sākumā tam atklāja plaisas iluminatorā, ko varētu būt izraisījis kosmiskais atkritums, un tā apkalpe uz Zemes atgriezās kosmosa kuģī Shenzhou 21. Savukārt Shenzhou 20 palika pievienots stacijai. Uz zemes tas atgriezās 2026. gada 19. janvārī.

 Apkalpe 
Kuģa Shenzhou 20 apkalpe augšupceļā:
Kosmonauts PozīcijaLidojums pēc skaitaValsts /organizācija Čeņs Duns ↑ Komandieris 3.  Čeņs Džunžui ↑ Operators 1.  Vans Dzje ↑ Lidojuma inženieris 1. 

Lejupceļā kosmosa kuģis atgriezās bez apkalpes.

 Lidojuma gaita 
Shenzhou 20 tika palaists  09:17 UTC ar nesējraķeti Chang Zheng 2F no Dzjucjuaņas Pavadoņu palaišanas centra.

Tajā pašā dienā 15:49 UTC kosmosa kuģis automātiskā režīmā saslēdzās ar orbitālo staciju Tiangong pie moduļa Tianhe apakšējās pieslēgvietas. Stacijā kosmonautus sagaidīja Shenzhou 19 apkalpe (Tiangong 8. ekspedīcija).

Kosmosa kuģa atgriešanās uz Zemes sākotnēji bija plānota 2025. gada 5. novembrī. 
31. oktobrī ar Shenzhou 21' stacijā ieradās 10. ekspedīcija.
Pirms Shenzhou 20 atgriešanās lidojuma veiktajās pārbaudēs tika atklāts, ka kosmosa kuģis, iespējams, ir sadūries ar kosmosa atkritumiem, tāpēc bija nepieciešams veikt riska novērtējumu, un atvienošanos no stacijas atlika. Par to paziņoja 5. novembra rītā, un nolaišanos atcēla.Shenzhou 20 tika atzīts par nedrošu, un tā apkalpi nolēma atgriezt uz Zemi kosmosa kuģī Shenzhou 21, bet Shenzhou 21 apkalpe paliktu stacijā un sagaidītu jaunu kuģi Shenzhou 22, pildot ieplānotos 10. ekspedīcijas darbus.

14. novembrī Shenzhou 21 atvienojās no Tiangong un veiksmīgi nolaidās ar 9. ekspedīcijas apkalpi. Tikai pēc šī kuģa atvienošanās tika paziņots, kas tieši bija Shenzhou 20 bojājums: nolaižamā aparāta iluminatora stiklā bija parādījušās nelielas plaisas, visticamāk, kosmosa atkritumu ārēja trieciena rezultātā.

2026. gada 18. janvārī 16:23 UTC Shenzhou 20 atvienojās no Tiangong.
19. janvārī 01:34 UTC'' kosmosa kuģa nolaižamais aparāts nolaidās Ķīnas Iekšējā Mongolijā.
Kosmosa kuģis lidojumā bija pavadījis 269 dienas 16 stundas 16 minūtes.

 Iziešanas atklātā kosmosā 
MisijaSlūžu kameraKosmonautiSākums (UTC)BeigasIlgums Darbība Tiangong 9. ekspedīcija Wentian Čeņs DunsČeņs Džunžui  00:50 08:49 7 h 59 min Aizsardzības pārklāju pret kosmiskajiem atkritumiem uzstādīšana, stacijas ārpuses apskate Tiangong 9. ekspedīcija Wentian Čeņs DunsČeņs Džunžui  07:00 13:29 6 h 26 min Veikta vairāku aizsardzības pret kosmiskajiem atkritumiem aprīkojumu uzstādīšana un ārējā aprīkojuma un iekārtu pārbaudes, novēršot bojājumus. Uz ārējās platformas tika pievienoti kāju stiprinājumi un saskarnes adapteri. Tiangong 9. ekspedīcija Wentian Čeņs DunsVans Dzje  08:17 14:47 6 h 30 min Kosmonauti uzstādīja kosmisko atkritumu aizsardzības ierīces un palīgiekārtas ārpus stacijas, kā arī veica stacijas ārējo sistēmu pārbaudi un tehnisko apkopi. Tiangong 9. ekspedīcija Wentian Čeņs DžunžuiVans Dzje  11:30 17:35 6 h 35 min Kosmisko atkritumu aizsardzības ierīču uzstādīšanas pabeigšana un ārējā aprīkojuma un iekārtu pārbaudes.

 Ārējās saites 
 Shenzhou 8, ..., 19 (SZ 8, ..., 19) Gunter Dirk Krebs 

20